Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkeztutako galdera, Euskararen II. Plan Estrategikoaren zirriborroari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko martxoaren 7an

Lehendakaria: Unai Hualde Iglesias

GALDERAREN TESTUA

Navarra Suma (NA+) talde parlamentarioari atxikitako foru parlamentari Iñaki Iriarte López jaunak honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Euskararen II. Plan Estrategikoaren zirriborroak honako helburu hauek aipatzen ditu: “hizkuntza-paisaian euskararen presentzia areagotzea”, “euskarazko hedabideen kontsumoa areagotzea”, “euskarazko kontsumoa areagotzea”, “euskararen presentzia areagotzea euskararen ezagutza urria den eskualdeetan” eta “euskararen erabilera soziala areagotzea erabilera ahuleneko eremuetan”.

Helburu horiek eremu ez-euskaldunean ere aplikatzekoak dira, ala eremu mistoan eta euskaldunean bakarrik?

Iruñean, 2022ko martxoaren 3an

Foru parlamentaria: Iñaki Iriarte López